Boer Soek ’n Vrou: Minki sê wat sy van laaste 4 vroue dink
JY LEES NOU Boer Soek ’n Vrou: Minki sê wat sy van laaste 4 vroue dink
Dit is dalk nie altyd so maklik vir ’n boer om sy plaas en die onmiddellike omgewing waarin hy tuis voel te verlaat om sy moontlike toekomstige skoonouers te gaan ontmoet nie, maar dit is presies wat die manne van die TV-reeks Boer soek ‘n Vrou die week moes doen.
In die derde laaste episode van die huidige seisoen van kykNET se realiteitsreeks, Boer soek ’n Vrou, het kykers gesien hoe die boere hul plase verlaat om by hul gekose dames se ouers te gaan kuier.
Sy kan nogal dink dat dit vir hulle ’n uitdagende en senutergende ervaring kon wees, vertel die aanbieder Minki van der Westhuizen.
A post shared by Stephanus Rabie (@faano1) on Apr 26, 2017 at 8:44am PDT
“Veral omdat van hulle van klein plekkies af kom en nie dikwels in situasies beland waar hulle skielik saam met ’n groot groep vreemdelinge moet kuier nie.”
Tog het al die boere voor die tyd aan haar gesê dat hulle baie daarna uitsien om hul dames se familie en vriende te ontmoet.
Net soos die kykers het sy ook nie voor die tyd geweet wie die boere se finale keuses gaan wees en wat om te verwag nie. Sy het ook nie haar eie persoonlike voorkeur en keuses gehad nie, want sy was “mal oor al die dames en boere”.
“Ek het aanklank by almal gevind,” vertel Minki. “Ek wil net hê dat hulle almal uiteindelik liefde sal vind, maak nie saak of dit nou binne of buite die TV-program is nie.”
A post shared by Stephanus Rabie (@faano1) on May 8, 2017 at 1:21am PDT
In die huidige reeks was al die deelnemers baie openlik en duidelik oor wat hulle in ’n toekomstige lewensmaat wil hê.
“Dit wys jou dat almal ingeskryf het vir die regte redes en dit baie ernstig opvat,” sê Minki.
En haar mening oor die vier oorblywende meisies?
“Helene is baie selfversekerd, Bianca het ‘n warm persoonlikheid, Corné weet wat sy wil hê in die lewe en Marilyn is baie selfstandig,” beskryf Minki hulle.
Hoekom skaterlag #BoerSoeknVrou se @minkivanderwesthuizen? Vir die #boereblapse, natuurlik! ?????? Volg die skakel in ons bio en lag saam! #GroterBeterBoer
A post shared by kykNET (@kyknettv) on Oct 17, 2017 at 11:00pm PDT
Nadat die potensiële skoonouers ontmoet is, is dit tyd vir die boere om hul dames op ’n vakansie te neem om te sien of daardie aanvanklike vonk steeds daar is.
Kykers kan volgende Donderdag (18 Januarie) sien of dit wel die geval sal wees en daarmee saam loop die tiende seisoen van Boer Soek ’n Vrou op 25 Januarie tot ’n einde.
Meer oor: minki van der westhuizen| kyknet
Nou's jou kans – skryf in vir Boer Soek ’n Vrou!
Boer Hennie oor Jacobu: ‘Sy wou nog net 2 keer wegloop’
Boer soek ’n Vrou-veterane gee raad aan laaste 2 vroue
'Ek't amper aan my wyn gestik toe boer Johan Marita los'